Bygde verdens største hjem. Datteren døde av overdose
Timeshare-kongen David Siegel (80) og kona Jackie (49) fullfører nå drømmehjemmet de begynte å bygge i 2004. Det hevdes å være verdens største private enebolig. Paret sier selv i TV-dokumentaren Queen of Versailles som VGTV viser, at de er inspirert av det franske, kongelige 1600-tallsslottet utenfor Paris. En svært preget eiendomsmagnat forteller nå i amerikanske medier at hans fokus er helt endret etter datterens død 6. juni. – 90 prosent av tiden min bruker jeg nå på arbeid mot rusmisbruk. Jeg reiser landet rundt og snakker om Victorias død. Min motivasjon er å redde andre unge liv. Det er så mange som mister livet, det er som en pandemi og den må stanses, sier Siegel til Fox 35 News. App-nyhet:Nå er VGTV på nye Apple TV Victoria Siegel var det eldste av ekteparets seks biologiske barn. De har også adoptert to barn. Faren beskriver datteren som en tenåring som ikke visste hva hun ville med livet sitt. Hun kom seg gjennom highschool, men var skolelei og ville ikke gå videre med studier. En psykolog ga henne medikamentet Xanax som er sterkt vanedannende og angstdempende. Tenåringsjenta la seg selv inn på rehab for å bli kvitt avhengigheten. Etter ti dager ble hun skrevet ut. Få dager senere døde hun av en overdose hjemme i familiens hus i Windemere i Florida der hun var alene med en av familiens barnepiker. – Det var ingen signaler på at dette skulle komme, sier David Siegel til Fox News. Han mener dopmisbruk blant ungdom er et problem som feies under teppet og ikke snakkes om. Siegel er spesielt opptatt av den lettvinte bruken av reseptbelagte medikamenter og marihuana. – De må ikke finne på å legalisere marihuana. Det er inngangsporten til narkotika. Jeg har reist landet rundt de siste månedene og møtt ungdom, deltatt på møter mellom ungdom og behandlere. Før vi begravde Victoria bestemte jeg meg for at i hennes død skal jeg redde tusenvis av liv. Hun skal ikke ha dødd forgjeves, sier Siegel. De siste månedene har han også innsett at han ikke var så tett på sien barn som han burde ha vært. David Siegel er grunnlegger av timeshareimperiet Westgate. USA:Baby døde av overdose gjennom morsmelk
Ekteparet David og Jackie Siegel som bygger verdens største private hjem i Florida, har fått nytt fokus: I juni døde deres eldste felles barn, Victoria (18), av en overdose.